Diari Oficial de la Generalitat Valenciana


Sumari del DOGV 9393, del 28-07-2022 (2022/7052)

RESOLUCIÓ de 20 de juliol de 2022, de la directora general de Relacions amb Les Corts, de la Presidència de la Generalitat, per la qual es publica el conveni entre la Generalitat de la Comunitat Valenciana i el Consorci Casa Mediterrani, pel qual s'acorda l'aportació a les despeses ordinàries i a la realització de programes de Casa Mediterrani durant l'exercici 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9393

Data del DOGV
:   28-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7052


Data del document
:   20-07-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 20 de juliol de 2022, de la directora general de Relacions amb Les Corts, de la Presidència de la Generalitat, per la qual es publica el conveni entre la Generalitat de la Comunitat Valenciana i el Consorci Casa Mediterrani, pel qual s'acorda l'aportació a les despeses ordinàries i a la realització de programes de Casa Mediterrani durant l'exercici 2022. [2022/7052]  
  
La Generalitat, a través de la Presidència de la Generalitat i el Consorci Casa Mediterrani han subscrit, prèvia tramitació reglamentària, el día 16 de juny de 2022, el conveni pel qual s'acorda l'aportació a les despeses ordinàries i a la realització de programes de Casa Mediterrani durant l'exercici 2022, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 12 de juliol de 2022 i número 873/2022, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 20 de juliol de 2022.- La directora general de Relacions amb Les Corts: Ana Belén Domínguez Cana.  
  
  
CONVENI DE COL·LABORACIÓ ENTRE LA GENERALITAT DE LA COMUNITAT VALENCIANA I EL CONSORCI CASA DEL MEDITERRANI, PEL QUAL S'ACORDA L'APORTACIÓ A LES DESPESES ORDINÀRIES I A LA REALITZACIÓ DE PROGRAMES DE CASA DEL MEDITERRANI DURANT L'EXERCICI 2022  
  
Reunits  
El Molt Honorable Senyor Ximo Puig i Ferrer, president de la Generalitat, que actua en representació d'aquesta, de conformitat amb el que disposen l'article 28.1 de l'Estatut d'Autonomia de la Comunitat Valenciana i l'article 10 c) de la Llei 5/1983, de 30 de desembre, del Consell, i autoritzada la signatura d'aquest conveni per acord del Consell de data 1 d'abril de 2022.  
El Sr. Juan Andrés Perelló Rodríguez, en qualitat de director general, en representació del Consorci Públic Casa del Mediterrani, amb domicili a l'Antiga Estació de Benalúa, plaça de l'arquitecte Miguel López, s/n, 03963 Alacant, CIF Q-0300858- H. El seu nomenament es va realitzar per decisió del Consell Rector del Consorci Públic Casa del Mediterrani, en la seua XXXa reunió, celebrada el 26 de novembre de 2021, i actua per delegació de signatura atorgada amb data 17 de març de 2022 per la Sra. Ángeles Moreno Bau, secretària d'Estat d'Afers Exteriors i Globals, i presidenta per delegació de Casa del Mediterrani (BOE núm. 57, de 08.03.22).  
Els signants, en nom i representació de totes dues parts, manifesten que intervenen amb la capacitat legal necessària i competència suficient, d'acord amb la normativa que els resulta aplicable, per a subscriure aquest conveni i, a aquest efecte,  
  
Exposen  
  
Primer. El Consorci Casa del Mediterrani es configura com un consorci públic creat mitjançant conveni de col·laboració, de data 30 d'abril de 2009, entre el Ministeri d'Afers Exteriors i de Cooperació, l'Agència Espanyola de Cooperació Internacional per al Desenvolupament (AECID), la Generalitat i els ajuntaments d'Alacant, Benidorm i Xàbia, per a la creació de la Casa del Mediterrani. Amb data 21 de març de 2013 va ser acceptat per unanimitat l'abandó del Consorci per part de l'Ajuntament de Xàbia, i mitjançant un conveni de data 24 de maig de 2019 es va incorporar al consorci la Diputació Provincial d'Alacant.  
  
Segon. En la XXVIIa reunió del Consell Rector del Consorci Públic Casa Mediterrani, celebrada el 30 de juny de 2020, es van aprovar els seus nous estatuts, adaptats a la Llei 40/2015, d'1 d'octubre, de règim jurídic del sector públic. Segons el seu article 27, Transferències dels consorciats:  
?1. Les aportacions de les institucions que integren el Consorci Casa del Mediterrani es destinaran a cobrir les despeses ordinàries i de realització de programes de la Casa del Mediterrani. Les institucions consorciades asseguraran, així mateix, l'ús d'auditoris i espais expositius o escènics, en el seu cas, segons la fórmula que s'acorde.  
2. Cada institució consorciada aportarà, per a cada exercici econòmic, els següents percentatges sobre la quantia total del pressupost previst del consorci:  
- Ministeri d'Afers Exteriors, Unió Europea i Cooperació: 60 %  
  
- Generalitat Valenciana: 20 %  
- Ajuntament d'Alacant: 10 %  
- Ajuntament de Benidorm: 5 %  
- Diputació d'Alacant 5 %  
3. Aquestes aportacions s'articularan mitjançant acord de finançament adoptat pels diferents ens consorciats i podrà tindre vigència anual o pluriennal.  
4. Addicionalment, es podrà acordar l'aportació de quantitats extraordinàries, segons les disponibilitats pressupostàries de cada ens consorciat.-  
Tercer. A fi d'articular l'acord de finançament previst en els Estatuts del Consorci Casa del Mediterrani, les parts signen aquest conveni i assumeixen les següents  
  
Clàusules  
  
Primera. Objecte  
Constitueix l'objecte d'aquest conveni l'aportació de la Generalitat al Consorci Casa del Mediterrani, per a cobrir les despeses ordinàries i de realització de programes d'aquest durant l'exercici 2022, d'acord amb el que preveuen els seus estatuts.  
  
Segona. Obligacions de les parts  
El Consorci Casa Mediterrani es compromet a la realització efectiva del programa d'activitats de l'exercici 2022, d'acord amb la programació d'activitats que es presente, per a cada semestre, en les corresponents reunions del Consell Rector del Consorci Públic Casa Mediterrani.  
  
La Generalitat es compromet a una aportació per l'import total consignat en la línia pressupostària de transferència amb codi T3230000 inclosa en el seu pressupost de 2022, que apuja a 200.000 euros, per a finançar les despeses ordinàries i de realització de programes de la Casa del Mediterrani. L'aportació del 20 % prevista per a la Generalitat en l'article 27.2 dels Estatuts sobre el pressupost de 825.000 euros per a despeses corrents del Consorci en l'exercici 2022 (segons els acords en la XXXIa reunió Consell Rector), apujaria a 165.000 euros, si bé s'acorda una major aportació, segons el que estableix l'article 27.4 dels Estatuts.  
  
Tercera. Finançament  
La Presidència de la Generalitat efectuarà una aportació de dos-cents mil euros (200.000 €), amb càrrec a l'aplicació pressupostària 82.60.75.990.50.0, línia de transferència codi T3230000 Aportació al Consorci Casa del Mediterrani, del pressupost de despeses de la Generalitat per a l'exercici 2022.  
  
Quarta. Comissió de seguiment del Conveni  
1. Es crea una Comissió de Seguiment del conveni, composta per:  
  
a) La persona titular de l'òrgan directiu de la Generalitat amb competències en matèria de relacions amb l'Estat, o persona que es designe en la seua substitució.  
b) La persona que ostente la direcció del Consorci Casa del Mediterrani, o persona que es designe en la seua substitució;  
c) La persona titular de la subdirecció general, o, en defecte d'això, del servei de la Generalitat que desenvolupe funcions en matèria de relacions amb l'Estat, o la persona que, en la seua substitució, designe la persona titular de l'òrgan directiu de la Generalitat amb competències en matèria de relacions amb l'Estat;  
d) La persona del Consorci Casa del Mediterrani designada per qui ocupe la direcció del Consorci Casa del Mediterrani.  
Exercirà la presidència de la comissió de seguiment la persona que exercisca la direcció del Consorci Casa del Mediterrani, o persona en qui delegue o el substituïsca; i la secretaria, la persona titular de l'òrgan directiu de la Generalitat amb competències en matèria de relacions amb l'Estat o persona en qui delegue.  
En la designació de les persones que actuen en nom de la Generalitat en l'òrgan de seguiment s'ha de procurar la presència equilibrada entre homes i dones, en aplicació del que estableix el II Pla d'igualtat de dones i homes de l'Administració de la Generalitat, aprovat per Acord de 10 de març de 2017, del Consell.  
La comissió de seguiment s'ajustarà en el seu funcionament al que estableix la secció 3a ?Òrgans col·legiats de les diferents administracions públiques?, del capítol II, del títol preliminar de la Llei 40/2015, d'1 d'octubre, de règim jurídic del sector públic.  
2. Les funcions de la comissió de seguiment del conveni seran les següents:  
a) Supervisar l'execució del conveni, així com adoptar les decisions i dictar les instruccions necessàries amb la finalitat d'assegurar la correcta realització de les activitats convingudes, incloent-hi a aquest efecte la solució, en primera instància, de les controvèrsies d'interpretació i compliment que puguen plantejar-se respecte del conveni subscrit o de les addendes que s'hi subscriguen.  
b) Informar dels retards i incidències que es puguen presentar durant l'execució del conveni, així com, en el seu cas, proposar les corresponents actualitzacions o modificacions en les anualitats derivades del retard.  
3. De les actes de les reunions de la comissió de seguiment que s'estenguen es farà arribar una còpia a l'òrgan directiu de la Generalitat competent en matèria de relacions amb l'Estat.  
  
Quinta. Règim de compatibilitat  
Aquest conveni és compatible amb la percepció per l'entitat beneficiària d'altres subvencions, patrocinis, ajudes, ingressos, recursos, etc., procedents de qualsevol administració o ens, públics o privats.  
  
Sisena. Notificació a la Comissió Europea  
En la tramitació d'aquest conveni s'ha seguit el procediment previst en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. A l'efecte del que estableix l'article 107, apartat 1, del Tractat de Funcionament de la Unió Europea (TFUE), la subvenció concedida a l'empara d'aquest conveni és compatible amb el Dret comunitari, ja que no falseja ni amenaça falsejar la competència en el mercat interior de la Unió Europea ni afecta els intercanvis comercials entre estats membres, per la qual cosa, com que no distorsiona la competència, no necessita de la seua notificació a la Comissió Europea per no reunir tots els requisits previstos en l'esmentat article 107, apartat 1, del TFUE.  
  
  
Setena. Règim jurídic  
Aquest conveni és de caràcter administratiu i està exclòs de l'àmbit aplicable de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
Quant al règim jurídic aplicable, es regeix pel capítol VI del títol preliminar de la Llei 40/2015, d'1 d'octubre, de règim jurídic del sector públic, i pel Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
Octava. Vigència  
El conveni es perfeccionarà mitjançant la seua signatura i tindrà efecte des de la data de la seua inscripció en el Registre Electrònic Estatal d'Òrgans i Instruments de Cooperació del Sector Públic Estatal, i fins al 31 de desembre de 2022. D'acord amb l'article 13 del Decret 176/2014, les entitats impulsores d'aquest conveni hauran d'emetre, en el termini màxim de 3 mesos des de la seua finalització, un certificat sobre la conformitat respecte a l'execució i liquidació d'aquest, que s'incorporarà a l'expedient i que haurà de fonamentar-se en l'informe final emés per la comissió de seguiment.  
  
  
Novena. Resolució  
Aquest conveni podrà ser resolt per acord de les parts. Igualment constituirà causa d'extinció d'aquest conveni l'incompliment dels compromisos adquirits en aquest, així com els previstos amb caràcter general per la legislació vigent. En el supòsit d'extinció prèvia a la conclusió del termini de vigència, la comissió de seguiment acordarà la manera d'acabar les actuacions en curs d'execució.  
  
  
Dècima. Jurisdicció aplicable  
Les controvèrsies que puguen plantejar-se sobre la interpretació i execució d'aquest conveni han de solucionar-se per acord mutu entre les parts, en el si de la comissió de seguiment creada en la clàusula quarta d'aquest conveni. Per a les qüestions que no s'hagen pogut resoldre en la comissió de seguiment, les parts se sotmetran a la jurisdicció contenciosa administrativa i als jutjats i tribunals de la ciutat d'Alacant.  
  
  
Onzena. Registre i publicitat  
Després de la signatura d'aquest conveni, es procedirà a registrar-lo i publicar-lo. Aquest conveni es registrarà en el Registre de Convenis de la Generalitat i es publicarà íntegrament en el portal de transparència de la Generalitat, Gva Oberta, a fi de complir les obligacions de transparència establides en els articles 9.1 c) i 10.1 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, en relació amb l'article 48.8 de la Llei 40/2015, d'1 d'octubre, de règim jurídic del sector públic. Igualment, el Consorci Casa Mediterrani inscriurà el conveni en el Registre Electrònic Estatal d'Òrgans i Instruments de Cooperació del Sector Públic Estatal (REOICO) i el publicarà en el BOE.  
  
I en prova de conformitat i acceptació, se signa aquest conveni per duplicat, en el lloc i la data esmentats.  
  
  
València, 16 de juny de 2022  
  
EL PRESIDENT DE LA GENERALITAT  
DE LA COMUNITAT VALENCIANA  
Ximo Puig i Ferrer  
  
EL PRESIDENT DEL CONSORCI CASA DEL MEDITERRANI  
  
PD. Resolució de 17.03.2022, de la Secretaria d'Estat d'Afers Exteriors i Globals, i president per delegació de Casa del Mediterrani (BOE núm. 57, de 08.03.22).  
EL DIRECTOR GENERAL  
Juan Andrés Perelló Rodríguez